**Ministru kabineta noteikumu projekta**

**„Noteikumi par līdzekļiem atkritumu poligonu apsaimniekošanai pēc to slēgšanas” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrija (turpmāk – ministrija) ir sagatavojusi Ministru kabineta noteikumu projektu „Noteikumi par līdzekļiem atkritumu poligonu apsaimniekošanai pēc to slēgšanas” (turpmāk – noteikumu projekts) saskaņā ar Atkritumu apsaimniekošanas likuma 41.panta pirmo2 un trešo daļu, lai nodrošinātu Pārejas noteikumu 22.punkta 3.apakšpunktā noteiktā termiņa izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atkritumu apsaimniekošanas likuma 41.panta otrajā daļā ir noteikts, ka atkritumu poligona (turpmāk – poligona) apsaimniekotājs to ieņēmumu daļu no tarifa par atkritumu apglabāšanu poligonā, kura paredzēta poligona slēgšanas, rekultivācijas un slēgta poligona monitoringa un uzturēšanas izmaksu segšanai, iemaksā poligona slēgšanas kontā Valsts kasē par iepriekšējo ceturksni līdz nākamā ceturkšņa pirmā mēneša piecpadsmitajam datumam.Pašreiz nav noteikta vienota kārtība šāda konta darbībai un administrēšanai. Līdz ar to pagaidām poligonu apsaimniekotāji līdzekļus poligona slēgšanas un rekultivācijas un slēgta poligona monitoringa un uzturēšanas izmaksu segšanai uzkrāj atšķirīgos veidos – savos kontos vai speciāli šim mērķim izveidotos atsevišķos kontos.Poligonu slēgšanas un rekultivācijas izmaksas tiek iekļautas tarifā par atkritumu apglabāšanu poligonos, ko maksā atkritumu radītājs, maksājot par atkritumu apsaimniekošanu.Poligona apsaimniekotājam iemaksas Valsts kases kontā par poligona slēgšanu un rekultivāciju veidojas no šīs tarifa sastāvdaļas, jo ceturkšņa iemaksas ir jāveic par poligonā ceturksnī apglabāto atkritumu apjomu. Tādējādi tiek īstenots princips „piesārņotājs maksā”, un šīs iemaksas faktiski veidojas no atkritumu radītāju samaksātā poligona apsaimniekotājam par atkritumu apglabāšanu. Poligonu slēgšana lielākajā daļā gadījumu notiek pa daļām, slēdzot un rekultivējot to poligona daļu, kas ir sasniegusi maksimālo ietilpību. Ministru kabineta 2011. gada 27. decembra noteikumi Nr. 1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” arī nosaka, ka poligonus var slēgt un rekultivēt pa daļām.Vairākos poligonos pirmā poligona daļa (šūna) jau ir vai drīzumā tiks maksimāli piepildīta.Noteikumu projekta mērķis:noteikt poligona vai tā daļas slēgšanas, rekultivācijas un slēgta poligona vai tā daļas monitoringa un uzturēšanasizmaksu noteikšanas kārtību, kā arī iemaksu uzkrāšanas un izlietošanas kārtību.Noteikumu projekts nosaka:tā pašvaldība, kuras teritorijā atrodas sadzīves atkritumu poligons, izveido kontu Valsts kasē, kurā attiecīgā poligona apsaimniekotājs veic iemaksas poligona vai tā daļas slēgšanas un rekultivācijas un slēgta poligona vai tā daļas monitoringa un uzturēšanas izmaksu segšanai; bīstamo atkritumu poligona gadījumā šo kontu izveido ministrija;poligona vai tā daļas slēgšanas un rekultivācijas un slēgta poligona vai tā daļas monitoringa un uzturēšanas izmaksu aprēķina vajadzībām izmanto poligona vai tā daļas maksimālo paredzēto platību un ietilpību;slēgšanas un rekultivācijas izmaksas aprēķina, balstoties uz aprēķina brīdī pēdējo divu valstī realizēto sadzīves atkritumu poligonu vai to daļu slēgšanas un rekultivācijas darbu izmaksu vidējo apmēru; uzturēšanas izmaksas - balstoties uz poligona darbības laikā īstenotu līdzīgu darbību izmaksu novērtējumu; monitoringa izmaksas - par pamatu izmantojot poligona darbības laikā veiktā monitoringa un ar to saistīto izmaksu apmēru gadā. Informācija par valstī īstenotajiem sadzīves atkritumu poligonu vai to daļu rekultivācijas darbiem ir pieejami Valsts vides dienestā. Pienākums poligonu apsaimniekotājiem iesniegt šo informāciju Valsts vides dienestā tiks noteikts Ministru kabineta 2011.gada 27.decembra noteikumos Nr.1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”. Līdz šīs informācijas pieejamībai Valsts vides dienestā, slēgšanas un rekultivācijas izmaksas aprēķina, balstoties uz līdzīgu darbību izmaksu novērtējumu;sadzīves atkritumu poligona apsaimniekotājs informē Sabiedrisko pakalpojumu regulēšanas komisiju un attiecīgo pašvaldību par sākotnēji aprēķinātajām izmaksām, bīstamo atkritumu poligona apsaimniekotājs attiecīgi informē ministriju; sadzīves atkritumu poligona apsaimniekotājs informē attiecīgo pašvaldību, ja, mainoties izmaksām, tiek apstiprināts jauns tarifs par sadzīves atkritumu apglabāšanu; poligona apsaimniekotājs saņem uzkrātos līdzekļus pēc tam, kad Valsts vides dienesta reģionālā vides pārvalde ir pieņēmusi lēmumu par poligona vai tā daļas slēgšanu un poligona apsaimniekotājs ir saņēmis tehniskos noteikumus poligona vai tā daļas slēgšanai un rekultivācijai;pēc poligona vai tā daļas slēgšanas poligona apsaimniekotājs nosūta informāciju attiecīgajai pašvaldībai vai ministrijai par veiktajiem poligona vai tā daļas slēgšanas un rekultivācijas darbiem un veikto monitoringu, un tam izlietoto finansējumu.Noteikumu projekts attiecas gan uz poligona atsevišķi daļu slēgšanu, gan uz poligona galīgo slēgšanu.Gadījumos, kad uzkrātie līdzekļi nebūs pietiekami nepieciešamo darbību nodrošināšanai, trūkstošie līdzekļi jāsedz tai pašvaldībai, kuras teritorijā atrodas konkrētais poligons, tam izmantojot arī dabas resursu nodokļa maksājumus, kas ieskaitīti pašvaldības vides aizsardzības speciālajā budžetā. Attiecībā uz bīstamo atkritumu poligonu trūkstošie līdzekļi tiks nodrošināti ministrijai piešķirto valsts budžeta līdzekļu ietvaros.Savukārt līdzekļus, kas pēc rekultivācijas, monitoringa un uzturēšanas perioda beigām nav izlietoti, pārskaita attiecīgās pašvaldības, kuras teritorijā atrodas konkrētais poligons, vides aizsardzības speciālajā budžetā vai valsts pamatbudžetā. |
| 3. | Projekta izstrādē iesaistītās institūcijas | Valsts kase, Sabiedrisko pakalpojuma regulēšanas komisija, Latvijas Pašvaldību savienība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 11 sadzīves atkritumu poligonu apsaimniekotāji un 1 bīstamo atkritumu poligona apsaimniekotājs, tās pašvaldības, kuru administratīvajās teritorijās atrodas sadzīves atkritumu apsaimniekošanas poligons, Valsts vides dienests, ministrija |
| 2. | Tiesiskā regulējuma ietekme uz tautsaimniecību un administratīvo slogu | Poligonu apsaimniekotājiem administratīvais slogs nemainās, jo prasības veikt iemaksas bija noteiktas Atkritumu apsaimniekošanas likumā.Pieaug administratīvais slogs pašvaldībām, jo tām ir jāizveido konts Valsts kasē un jāuzrauga tajā veiktās iemaksas. Tai pašā laikā šīs administratīvās darbības samazinās risku attiecībā uz finansiālo līdzekļu nepietiekamību posmā pēc poligona vai tā daļas slēgšanas, kad poligona apsaimniekotājam ir pienākums veikt poligona rekultivāciju un nodrošināt monitoringu. |
| 3. | Administratīvo izmaksu monetārs novērtējums | Pašvaldību un ministrijas poligona slēgšanas konta atvēršanas un apkalpošanas izmaksas tiks nodrošinātas no valsts budžeta šim mērķim piešķirto līdzekļu ietvaros. Savukārt poligona slēgšanas konta administrēšanas izmaksas pašvaldības  segs no attiecīgās pašvaldības budžeta līdzekļiem, savukārt ministrijas konta administrēšanas izmaksas tiks nodrošinātas  ministrijai piešķirto budžeta līdzekļu ietvaros. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nosūtīts komentāru sniegšanai Latvijas Pašvaldību savienībai, Latvijas Lielo pašvaldību asociācijai un darba grupai par atkritumu apsaimniekošanas normatīvo aktu pilnveidošanu, kurā ir pārstāvētas gan pašvaldības, gan atkritumu apsaimniekošanas komersanti.Noteikumu projekts tika ievietots ministrijas publiskā tīmekļa vietnē 2015.gada 7.oktobrī. |
| 2. | Sabiedrības līdzdalība projekta izstrādē | Noteikumu projekts 2015.gada 5.oktobrī apspriests darba grupā par atkritumu apsaimniekošanas normatīvo aktu pilnveidošanu, kurā saņemti komentāri no atkritumu poligonu apsaimniekotājiem. Tika uzsvērts, ka lielākā daļa poligonu tiek slēgti pa daļām, un uzkrātie līdzekļi ir nepieciešami poligona daļu slēgšanai, rekultivācijai un monitoringa uzsākšanai, nevis tikai pēc poligona galīgās slēgšanas. Katras poligona daļas slēgšanas izmaksas atšķirsies, tāpēc atbilstoši tiks veikti pārrēķini un atbilstoši Sabiedrisko pakalpojumu regulēšanas komisijas metodikai tiks iesniegts pieteikums tarifa par sadzīves atkritumu apglabāšanu poligonā pārskatīšanai. Tarifa pārskatīšanas procedūra jau šobrīd ir noregulēta normatīvajos aktos (likumā “Par sabiedrisko pakalpojumu regulatoriem” un Sabiedrisko pakalpojumu regulēšanas komisijas padomes lēmumos).Sabiedrība arī turpmāk varēs sniegt komentārus par ministrijas publiskā tīmekļa vietnē ievietoto noteikumu projektu. |
| 3. | Sabiedrības līdzdalības rezultāti | 5.oktobra darba grupas laikā saņemtie priekšlikumi iestrādāti noteikumu projektā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, kuru administratīvajās teritorijās atrodas atkritumu poligoni, ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumi neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav |

*Anotācijas III, IV un V sadaļa – projekts šīs jomas neskar.*

Vides aizsardzības un

 reģionālās attīstības ministrs K.Gerhards

 Vīza:

 valsts sekretāra p.i.

 valsts sekretāra vietniece E.Turka

27.01.2016 12:05

1203

M.Šinke

67026490, madara.sinke@varam.gov.lv